Patrick Kiprotich Ronoh

Patrick Kiprotich Ronoh (født 9. april 1996) er en kenyansk friidrettsutøver som konkurrerer i sprintløp og mellomdistanseløp. Han har gull på 800 meter fra Juniorafrikamesterskapet i friidrett 2015 som fremste internasjonale meritt.

 Idrettskarriere 
2013
Ronoh deltok på det kenyanske uttaket til ungdoms-VM i 2013, der han kom på 2.-plass på 800 meter, bak Alfred Kipketer.IAAF - Favourites beaten at Kenyan World Youth Trials, besøkt 8. januar 2016. Han deltok dermed på 800 meter ved ungdoms-VM i friidrett 2013 i Ukraina. Der løp han på 1:49,50 i semifinalen, og satte ny personlig rekord, men endte på 8.-plass i finalen med 1:51,53.IAAF - 8th IAAF World Youth Championships > 800 Metres - Boys, besøkt 8. januar 2016.

2014
Ved IAAF World Challenge-stevnet FBK Games i Hengelo kom han på 8.-plass på 800 meter, med 1:46,85.Watch Athletics - Results of IAAF World Challenge meet Fanny Blankers-Koen Games in Hengelo Sunday, June 8, besøkt 8. januar 2016.

2015
Ved Juniorafrikamesterskapet i friidrett 2015 i mars vant Ronoh 800 meter, der han løp på 1:50,21. I mai deltok han ved IAAF World Challenge-stevnet Seiko Golden Grand Prix i Japan, der han kom på 2.-plass bak Rafith Rodríguez.Watch Athletics - Results: Seiko Golden Grand Prix Kawasaki - IAAF World Challenge, besøkt 8. januar 2016. Ved FBK Games 24. mai satte han personlig rekord med tiden 1:45,74, og endte på 4.-plass på 800 meter.RunBlogRun - AA Drink FBK-Games, 24 May 2015, Hengelo, Netherlands, results from IAAF Results, besøkt 8. januar 2016. 

Han kom på 7.-plass på 800 meter ved det kenyanske VM-uttaket i slutten av juli, og ble ikke tatt ut til VM i friidrett 2015.Watch Athletics - Results: 2015  Kenyan Athletics Trials Nairobi, July 30 - August 1, besøkt 8. januar 2016.

 Referanser 

 Eksterne lenker 

  Profil hos All-Athletics

Kategori:Kenyanske sprintere
Kategori:Kenyanske mellomdistanseløpere
Kategori:Juniorafrikamestere i friidrett
Kategori:Fødsler i 1996